nickbes/lawsofisrael huggingface dataset:
חוק הגז (בטיחות ורישוי) (תיקון מס' 9), התשפ"ד–2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2023-12-19T00:00:00
פרסום: ספר החוקים, 19/12/2023, מס' חוברת 3132, עמ' 308
שמות קודמים:
Name: הצעת חוק הגז (בטיחות ורישוי) (תיקון מס' 9), התשפ"ד-2023
Value: בקריאה השנייה והשלישית
Name: הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד-2023
Value: בקריאה הראשונה
תקציר:
חוק הגז (בטיחות ורישוי) (תיקון מס' 9), התשפ"ד–2023, מבטל את סעיף 8י לחוק הגז (בטיחות ורישוי) התשמ"ט–1989 (להלן – החוק), שעניינו סמכות הממונה על הבטיחות ברשות הגז הטבעי לעניין מיתקן גז טבעי לצריכה. מיתקני גז טבעי לצריכה הם מיתקני גז לצריכת גז טבעי המשמשים בין היתר במפעלי תעשייה. 
בשנת 2015 אושרה בכנסת, במסגרת חוק ההסדרים, הרפורמה לחיבור מפעלי תעשייה לרשת הגז הטבעי. עיקרה של הרפורמה היה הסמכת גופים פרטיים כגופים בודקים על ידי הרשות הלאומית להסמכת מעבדות, שיהיו מורשים לערוך בדיקות בטיחות להתקנתם ולהפעלתם של מיתקני גז טבעי לצריכה ויהיו מורשים לתת אישורי תקינות לגבי מיתקנים אלה. לעניין זה, החוק קובע כי גם מכון התקנים נחשב לגוף בודק.
בהתאם להוראות סעיף 8י האמור, במקרים שבהם יש חשש כי מיתקן גז טבעי לצריכה מהווה סכנה לבטיחות הציבור, רשאי הממונה על הבטיחות ברשות הגז הטבעי להורות לגוף בודק, ובכלל זה למכון התקנים, לבצע בדיקת תקינות למיתקן, ובלבד שהגוף שיבדוק את המתקן לא יהיה אותו הגוף שנתן את אישור התקינות לגבי המתקן. 
מאחר שבעת חקיקת הרפורמה  היה ברור כי מכון התקנים יהיה הגוף הבודק העיקרי עד שיוסמכו גופים בודקים נוספים, נקבעה בסעיף 8טו(ב) לחוק הוראת מעבר לעניין סעיף 8י, שלפיה הממונה על הבטיחות ברשות הגז הטבעי רשאי, במהלך תקופת המעבר, להורות למכון התקנים לבצע בדיקת תקינות במתקן גז טבעי במקרה של סכנה לבטיחות הציבור כאמור, גם אם מכון התקנים היה הגוף שנתן את אישור התקינות לגבי אותו מתקן.
אולם, מאז שאושרה הרפורמה ב-2015, הוסמכו שני גופים בודקים בלבד, אשר בשונה ממכון התקנים, הם אינם מוסמכים לבדוק את כל הסוגים של מתקני הגז הטבעי. כפועל יוצא מכך, תוקף הוראת המעבר הוארך שלוש פעמים, שכן ללא הארכתה, הממונה לא היה רשאי להורות למכון התקנים לערוך בדיקת תקינות במקרה של סכנה לציבור. 
מאחר שסעיף 8י לחוק כמעט ולא יושם מאז חקיקתו, ובהתחשב בכך שהממונה על הבטיחות ברשות הגז הטבעי אינו הרגולטור של הגופים הבודקים, הוחלט לבטל את הסעיף, וכפועל יוצא – גם את הוראת המעבר בעניינו, הקבועה בסעיף 8ט(ב) לחוק.
חוק זכויות החולה (תיקון מס' 15), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הבריאות
תחילה: 2023-12-19T00:00:00
פרסום: ספר החוקים, 19/12/2023, מס' חוברת 3131, עמ' 306
שמות קודמים:
Name: הצעת חוק זכויות החולה (תיקון מס' 15), התשפ"ד-2023
Value: בקריאה השנייה והשלישית
Name: הצעת חוק זכויות החולה (תיקון מס' 15) (מסירת מידע לזיהוי נפטר או קביעת סיבת מוות), התשפ"ד-2023
Value: בקריאה הראשונה
תקציר:
התיקון לסעיף 20 לחוק זכויות החולה, התשנ"ו-1996 קובע כי מוסד רפואי ומטפל יוכלו להעביר (בכפוף לכללים הקבועים כבר בסעיף האמור) מידע רפואי הנחוץ לשם זיהוי גופה או לשם קביעת סיבת מוות אל המרכז הלאומי לרפואה משפטית, ובכלל זה לגורמים שרופאי המרכז הלאומי האמור מסתייעים בהם (כגון מומחים אנתרופולגיים), או אל מטפל אחר המוסמך על פי דין לזיהוי גופה או לקביעת סיבת מוות (כגון רופא בלשכת הבריאות המחוזית שתפקידו לקבוע סיבת מוות, או רופאי השיניים הפועלים כחלק ממשטרת ישראל בזיהוי גופה לפי מישנן). החוק מבהיר כי לעניין זה יראו במסירת המידע כאמור כמסירת מידע לשם טיפול במטופל.
חוק תקציב נוסף לשנת הכספים 2023, התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-01-01T00:00:00
פרסום: ספר החוקים, 21/12/2023, מס' חוברת 3133, עמ' 311
שמות קודמים:
Name: הצעת חוק תקציב נוסף לשנת הכספים 2023, התשפ"ד-2023
Value: בקריאה הראשונה
תקציר:
נוכח שינוי הנסיבות שמקורו במלחמת חרבות ברזל, המצריך תיקונים משמעותיים ברוב סעיפי חוק התקציב, שינוי בתעדוף הוצאות הממשלה והגדלת מסגרת ההוצאה הממשלתית, החוק קובע תקציב נוסף ביחס לשנת 2023, שהוראותיו יבואו במקום הוראותיו של חוק התקציב לשנת הכספים 2023, התשפ"ג–2023.
חוק הפחתת הגירעון והגבלת ההוצאה התקציבית (תיקון מס' 24), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-12-17T00:00:00
פרסום: ספר החוקים, 17/12/2023, מס' חוברת 3128, עמ' 280
שמות קודמים:
Name: הצעת חוק הפחתת הגירעון והגבלת ההוצאה התקציבית (תיקון מס' 24), התשפ"ד-2023
Value: בקריאה הראשונה
תקציר:
בשל מלחמת חרבות ברזל, נדרשה הממשלה להגדיל את מסגרת התקציב בחוק התקציב לשנת הכספים 2023, התשפ"ג–2023, כדי שניתן יהיה להוציא סכומים נוספים, לצורכי הלחימה ולצרכים האזרחיים הנובעים ממנה, אשר לא ניתן היה לחזות בעת שהתקבל חוק התקציב לשנת התקציב 2023. לנוכח האמור, החוק מגדיל את תקרת הגירעון לשנת 2023 וקובע כי בשנת 2023 לא יעלה שיעור הגירעון הכולל על 3.7% (במקום שיעור של 2.75%) מהתוצר המקומי הגולמי. כמו כן, החוק מגדיל את ההוצאה הממשלתית המותרת לשנת 2023 בשיעור של 3.75% לצורך מימון ההוצאות הדרושות לצרכים צבאיים (המשקף סכום של 17 מיליארד ש"ח) ובשיעור של 1.95% לצורך מימון ההוצאות הדרושות לצרכים אזרחיים הנובעים במישרין ממצב הלחימה (המשקף סכום של 8.8 מיליארד ש"ח). עוד נקבע כי הגידול בסכום ההוצאה הממשלתית לא יובא בחשבון לצורך חישוב ההוצאה הממשלתית בשנים הבאות.
חוק-יסוד: משק המדינה (תיקון מס' 14)
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-12-17T00:00:00
פרסום: ספר החוקים, 17/12/2023, מס' חוברת 3127, עמ' 278
שמות קודמים:
Name: הצעת חוק-יסוד: משק המדינה (תיקון מס' 14)
Value: בקריאה השנייה והשלישית
Name: הצעת חוק-יסוד: משק המדינה (הוראת שעה לעניין חוק התקציב לשנת 2024 – חרבות ברזל)
Value: בקריאה הראשונה
תקציר:
מוצע לאפשר דחיית מועדים למנגנון ההתכנסות הקבוע בסעיף 3א1 לחוק היסוד, בתקופה שלא תעלה על 50 ימים, במצבים בהם התרחש אירוע חריג ובלתי צפוי שיש לו השלכה תקציבית משמעותית בסמוך למועד הגשת דוח ההפרשים.
חוק התכנון והבנייה (תיקון מס' 150 והוראת שעה - חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-12-10T00:00:00
פרסום: ספר החוקים, 10/12/2023, מס' חוברת 3126, עמ' 270
שמות קודמים:
Name: הצעת חוק התכנון והבנייה (תיקון מס' 150 והוראת שעה - חרבות ברזל), התשפ"ד-2023
Value: בקריאה השנייה והשלישית
Name: החלק שפוצל מהצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד-2023 
Value: בקריאה הראשונה
תקציר:
מטרת החוק היא לאפשר הקמת מתחמי מגורים זמניים למפוני עוטף עזה במלחמת "חרבות ברזל" באופן מזורז באמצעות קביעת הליכים ייעודיים. נקבע כי שר הפנים יהיה רשאי לקבוע בצו הקמת מתחם מגורים זמני לאותם תושבים ללא צורך בקבלת היתר בנייה. במקרים שהקמת המתחם תיעשה בשטח שאין לגביו תוכנית, רשאי שר הפנים לאשר את הקמת המתחם אף בפטור מתוכנית. זאת בתנאי שהתקבלה חוות דעתו של מתכנן המחוז לפיה יש אפשרות סבירה להסדרת העבודות בתכנית עתידית ותוך מתן אפשרות לראש הרשות המקומית שבתחומה מוצע הצו להציג את עמדתו בפני השר. עוד נקבע כי במצב בו נקבע בצו פטור מתכנית, יפקע תוקפו של הצו אם לא הוגשה תכנית הכוללת הוראות להסדרת העבודות כפי שנקבעו בצו בתוך שנתיים, אם לא התקבלה החלטה על אישור התכנית תוך 3 שנים וחצי, אם התכנית לא נכנסה לתוקף בתוך 5 שנים או אם התכנית המסדירה את העבודות בצו נכנסה לתוקף. כמו כן, ניתנה לשר הפנים סמכות להאריך את תוקפו של הצו במצבים מסוימים. פקע הצו בלא שאושרה תכנית מסדירה כאמור, יהיה אחראי מבצע העבודות לפי הצו להשיב את המצב לקדמותו. 
עוד נקבע כי מספר הצווים להקמת מתחם שחל בשטח שאיננו תואם תכנית שאושרה או שהוחלט על הפקדתה, לא יעלה על 12. שר הפנים, באישור ועדת הפנים והגנת הסביבה רשאי להגדיל את מספר הצווים כאמור. 
כמו כן, נקבע כי מתן האפשרות לבנות שירותים ומקלחת בממ"דים באזורי עימות המצויה בסעיף 151(ג)(2) לחוק התכנון והבנייה, תורחב גם לאזור הסמוך לגבול עם סוריה.
חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-12-07T00:00:00
פרסום: ספר החוקים, 07/12/2023, מס' חוברת 3125, עמ' 266
שמות קודמים:
Name: הצעת חוק הסמכת צבא הגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד-2023
Value: בקריאה הראשונה
תקציר:
החוק מסמיך את צה"ל ואת השב"כ לחדור לחומר מחשב הנמצא במחשב המפעיל מצלמה נייחת, לשם סיכול או מניעה של גישה למידע החזותי המופק במצלמה, אם יש בו כדי לסכן באופן ממשי את ביטחון המדינה או את רציפות התפקוד המבצעי של צה"ל, בקשר לפעילות במסגרת מלחמת "חרבות ברזל". החוק נקבע כהוראת שעה לשישה חודשים, עם אפשרות להארכה לתקופה של עד שלושה חודשים.
חוק לתיקון דיני הראיות (הגנת ילדים) (תיקון מס' 19 - הוראת שעה - חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-12-05T00:00:00
פרסום: ספר החוקים, 05/12/2023, מס' חוברת 3124, עמ' 264
שמות קודמים:
Name: הצעת חוק לתיקון דיני הראיות (הגנת ילדים) (תיקון מס' 19 - הוראת שעה - חרבות ברזל), התשפ"ד-2023
Value: בקריאה הראשונה
תקציר:
חוקר ילדים אחראי על חקירת ילדים וגביית העדות בעבירות המפורטות בתוספת בחוק. בחוק זה, הורחבה סמכותו של חוקר ילדים כאמור לעניין עבירות המתה, עבירות התעללות ועבירות חטיפה בקשר למעשה טרור או פגיעת איבה שבוצעו בתקופה מיום ה-7 באוקטובר 2023 עד תום שנה מיום תחילתו של החוק זאת בתנאי שהילד אינו חשוד ומתחת לגיל 14. שר המשפטים רשאי להאריך את התקופה בהסכמת שר הרווחה והביטחון חברתי, ובאישור ועדת החוקה, חוק ומשפט. כמו כן, הורחבה סמכותו של חוקר ילדים אף לעניין כל עבירה שבוצעה בקשר למעשה טרור או פגיעת איבה בתקופה מיום ה-7 באוקטובר 2023 עד יום 9 באוקטובר 2023, זאת בתנאי שהילד אינו חשוד ומתחת לגיל 15. במידה והילד נפגע עבירת החטיפה, חוקר הילדים יוכל לחקור אותו גם אם המעשה או פגיעת האיבה התרחשה לאחר התקופה המנויה. לבסוף, נקבע שבטרם קבלת ההחלטה על חקירת ילדים בקשר למעשה הטרור או פגיעת האיבה שבוצעו, יתייעץ הקצין הממונה על חקירת העבירה במשטרה עם חוקר ילדים.
חוק התכנון והבנייה (תיקון מס' 149 והוראת שעה), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-11-30T00:00:00
פרסום: ספר החוקים, 30/11/2023, מס' חוברת 3123, עמ' 256
שמות קודמים:
Name: הצעת חוק התכנון והבנייה (תיקון מס' 149 והוראת שעה), התשפ"ד-2023
Value: בקריאה השנייה והשלישית
Name: הצעת חוק התכנון והבנייה (תיקון מס' 149 והוראת שעה – חרבות ברזל), התשפ"ד-2023
Value: בקריאה הראשונה
תקציר:
נקבע כי יושב ראש מוסד תכנון רשאי להורות על דרכי פרסום נוספות על האמור בחוק אם מצא כי הפרסום איננו יעיל בשל נוכחות מעטה של תושבים בשטח שהתכנית חלה עליו, עקב מצב מיוחד בעורף. 
עוד נקבע כי יחול הליך רישוי בדרך מקוצרת על הקמת מרחב מוגן במבנה קיים. כמו כן, גורם מאשר או גורם נוסף ישיב לפנייה בנוגע להקמת מרחב מוגן כאמור שהגיש מבקש ההיתר בתוך 15 ימים. לא השיב הגורם בתוך התקופה האמורה, יראו בו כמי שנתן את הסכמתו. שר הפנים רשאי לקבוע את התנאים שרשות הרישוי או מהנדס ועדה רשאים לקבוע כתנאי למתן היתר או כתנאי ביתר לעניין הקמת מרחב מוגן כאמור. בנוסף, לא תידרש הסכמת רשות מקרקעי ישראל להקמת המרחב המוגן, והיא לא תגבה כל תשלום בשל הקמתו. כמו כן, נקבע כי באזורי עימות לא יראו כסטייה ניכרת תוספת של 3 מ"ר של שטר רצפה לשם חדר שירותים או רחצה למרחב מוגן דירתי שאינו מרחב מוגן ליחידת דיור קיימת בבניין רב קומות.
כמו כן, נקבע כי לא יראו קרקע כנפגעת אם נפגעה על ידי תכנית שמטרתה היחידה היא קביעת הוראות לבניית מרחב מוגן או חדר עם שיפורי מיגון במבנה קיים. בנוסף, לא יהיה תשלום היטל השבחה בגין השבחה בשל תכנית שמטרתה העיקרית היא קביעת הוראות לבניית מרחב מוגן או שיפורי מיגון.
חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-10-07T00:00:00
פרסום: ספר החוקים, 28/11/2023, מס' חוברת 3122, עמ' 244
שמות קודמים:
Name: הצעת חוק הגנה על עובדים בשעת חירום (תיקון מס' 5 והוראת שעה – חרבות ברזל), התשפ"ד-2023
Value: בקריאה השנייה והשלישית
Name: הצעת חוק הגנה על עובדים בשעת חירום (הוראת שעה – חרבות ברזל), התשפ"ד-2023
Value: בקריאה הראשונה
תקציר:
חוק זה קובע כהוראת שעה לשלושה חודשים (עם אפשרות הארכה של כולה או חלקה, עד 12 חודשים), הגנה מפני פיטורים לעובד שנעדר מעבודתו או לא ביצע את עבודתו, מאחת הסיבות המפורטות: 
(א) העובד שהתפנה מאחד הישובים שמנויים בתוספת; 
(ב) העובד הוא הורה או בן זוג של נעדר או חטוף, או שהוא ילדו או אחיו של החטוף או קרוב משפחה אחר של חטוף או נעדר והצהיר שההיעדרות או אי ביצוע העבודה נגרמו עקב כך.
(ג) העובד שנעדר משום שיש עמו ילד עד גיל 14 ובן זוגו או הורהו האחר של הילד הוא חייל או שהוא בשירות עבודה או בשירות אחר שמנוי בסעיף 11 לחוק. 
(4) העובד נעדר מעבודתו משום שהוא חטוף או נעדר. 
(5) העובד נעדר בשל סגירת מוסד החינוך של ילדו  - גם  אם הסגירה היא עקב הודעה מהרשות המקומית או ממוסד החינוך עצמו בלבד.

כמו כן החוק קובע כהוראת שעה לשנתיים, שניתן להאריכה בשנה נוספת, שמעסיק של עובד חטוף או נעדר יהיה חייב להמשיך להפריש עבורו בתקופה שהוא חטוף או נעדר את מלוא ההפרשות לקופת גמל לקצבה לשם שמירת רצף הזכויות והמוסד לביטוח לאומי ישפה את המעסיק על כך. המוסד לביטוח לאומי ישלם את ההפקדות לקופת גמל לקצבה עבור חטוף או נעדר שהוא עצמאי, וכן עבור חטוף או נעדר שעבודתו הסתיימה בחמשת החודשים שקדמו לחטיפה או ההיעדרות וגם למי שתסתיים העסקתו לאחר מכן, בתקופה שהוא חטוף או נעדר.

החוק קובע כהוראה קבועה כי ההגנה מפני פיטורים הניתנת בשל הצורך בהשגחה על ילד קיימת גם לגבי ילד במשפחת אומנה וזאת בכפוף לאישור של מנחה האומנה.
חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-11-28T00:00:00
פרסום: ספר החוקים, 28/11/2023, מס' חוברת 3121, עמ' 236
שמות קודמים:
Name: הצעת חוק הארכת תקופות ודחיית מועדים (הוראת שעה – חרבות ברזל) (הליכי מס ומענקי סיוע), התשפ"ד-2023 
Value: בקריאה הראשונה
תקציר:
מוצע להאריך תוקפן של תקופות קצובות בזמן שנקבעו בהליכי מס שונים. לפי המוצע, אם מועד תחילת ביצוע הפעולה חל לפני תום התקופה הקובעת (תקופה של שלושה חודשים שתחילתה ביום 7 באוקטובר 2023) ומועד סיום ביצוע הפעולה, חל במהלך התקופה הקובעת או בחודשיים שאחריה, תקופה זו לא תבוא במניין הימים לביצוע הפעולה. כמו כן, מוצע להוסיף ימים למניין התקופות בעניין מכירת דירת מגורים מזכה לפי חוק מיסוי מקרקעין (שבח ורכישה), התשכ"ג–1963.
חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-23T00:00:00
פרסום: ספר החוקים, 23/11/2023, מס' חוברת 3120, עמ' 208
שמות קודמים:
Name: הצעת חוק הארכת תקופות ודחיית מועדים (הוראת שעה – חרבות ברזל) (סדרי מינהל, תקופות כהונה ותאגידים), התשפ"ד-2023
Value: בקריאה השנייה והשלישית
Name: הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023
Value: בקריאה הראשונה
תקציר:
נקבע הסדר שעניינו מתן ארכה לרשויות ולאזרחים לביצוע פעולות שונות, על רקע מלחמת "חרבות ברזל". בכל הנוגע לאזרחים – ניתנת הארכה גורפת של חודשיים לביצוע פעולות רבות אשר מועד ביצוען חל בין 7.10.2023 ל-7.1.2024, זאת מלבד חריגים המפורטים בתוספת שאינם מוארכים. לעניין, קבלת החלטות מינהליות בנושאים שונים נעשתה הבחנה בין התקופה עד חקיקת החוק והתקופה שלאחריה. לגבי מועדים טרם חקיקת החוק (מיום 7.10.23 ועד 22.11.23), לרשויות תינתן דחייה גורפת של חודשיים על כל ההחלטות המנהליות שהיו צריכות להתקבל (מלבד חריגים המנויים בתוספת). לגבי החלטות מיום 23.11.2023 ועד ליום 7.1.2024, אין דחייה גורפת והשר הרלוונטי יידרש לקבל החלטה ספציפית כדי לקבל דחייה וזאת בהתאם להליך שנקבע בחוק. התקופה הקובעת ותקופות הדחייה שנקבעו בחוק ניתנות להארכה בצו, באישור ועדת החוקה. 
כמו כן, החוק כולל שורה של הסדרים ספציפיים המאריכים מועדים בתחומים שונים ובהם חופש המידע, כהונת נושאי משרה בגופים ציבוריים, כהונת דירקטורים בתאגידים ועוד.
חוק התגמולים לנפגעי פעולות איבה (תיקון מס' 41 - הוראת שעה – חרבות ברזל) (מינוי רופא מוסמך), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-11-21T00:00:00
פרסום: ספר החוקים, 21/11/2023, מס' חוברת 3118, עמ' 200
שמות קודמים:
Name: הצעת חוק התגמולים לנפגעי פעולות איבה (תיקון מס' 41 - הוראת שעה – חרבות ברזל) (מינוי רופא מוסמך), התשפ"ד-2023
Value: בקריאה השנייה והשלישית
Name: הצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד-2023
Value: בקריאה הראשונה
תקציר:
חוק זה קובע הוראת שעה לשנתיים, שלפיה קביעת דרגת נכות של נפגע פעולות איבה תוכל להיעשות גם על ידי רופא מוסמך כהגדרתו בסעיף 208(ב) לחוק הביטוח הלאומי, כלומר, על ידי רופא שמוסמך בדרך כלל לקבוע אחוזי נכות בנכות כללית, ואולם נדרש כי הוא יהיה בעל ידע בתחומים הנכללים בתוכנית ההכשרה של רופא שקובע כיום דרגת נכות לנפגע איבה. בנוסף, החוק מסמיך את שר העבודה להאריך את הוראת השעה אם נוכח כי הדבר נדרש בשל ריבוי תביעות, בתקופות נוספות, שבמצטבר לא יעלו על שנה. ערר על החלטת רופא מוסמך תוגש לוועדה רפואית לעררים לפי סעיף 122 לחוק הביטוח הלאומי. 
החוק קובע כי הוראת השעה תחול גם על תביעות לתגמול שהוגשו לפני תחילתה, מיום 8.10.23. עוד החוק מתקן את חוק התוכנית לסיוע כלכלי (הוראת שעה – חרבות ברזל) ומבהיר כי עובד שיצא לחל"ת ומעסיקו פטור מתשלום דמי ביטוח בעדו, יראו אותו כאילו שולמו בעדו דמי ביטוח, וזאת כדי להבטיח בין היתר רצף של זכויות. בנוסף חוק זה מתקן את תיקון מס' 238 לחוק הביטוח הלאומי, ומבהיר כי הוראת השעה לעניין תגמול מזערי למשרתי מילואים תחול בתקופת הוראת השעה גם אם תוארך בצו מעבר ל-31.12.23.
חוק ארגון הפיקוח על העבודה (תיקון מס' 12), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-11-21T00:00:00
פרסום: ספר החוקים, 21/11/2023, מס' חוברת 3119, עמ' 204
שמות קודמים:
Name: הצעת חוק ארגון הפיקוח על העבודה (תיקון מס' 12), התשפ"ד-2023
Value: בקריאה השנייה והשלישית
Name: הצעת חוק ארגון הפיקוח על העבודה (תיקון מס' 13), התשפ"ג-2023
Value: בקריאה הראשונה
תקציר:
חוק זה מאריך את תוקף הוראת השעה לעניין עוזרי בטיחות בשנתיים נוספות וכן מכניס בהוראה זו מספר שינויים. ראשית, החוק מבהיר כי החובה למנות עוזר בטיחות חלה רק באתר בנייה בו נדרש מינוי של מנהל עבודה. שנית, בחוק נוספה הוראה המאפשרת גם לאוכלוסיות נוספות להיות עוזרי בטיחות -  כך שכעת גם אדם ללא ניסיון בעבודות בניה או בניה הנדסית יוכל לשמש כעוזר בטיחות וזאת אם עבר בהצלחה הכשרה מעשית בהיקף של יותר ממאה שעות, וכן יוכל לשמש כעוזר בטיחות מי שהוא מהנדס או הנדסאי בענף הנדסה אזרחית או מי שהוא כשיר להיות מנהל עבודה או ממונה בטיחות, כל עוד לא מונה לתפקידים אלה באותו אתר בנייה. שלישית, בחוק נוספו תפקידים נוספים לתפקידים של עוזר הבטיחות, כמו תפקיד של סיוע למנהל העבודה במעקב אחר תיקון של הוראת בטיחות שהחובה לקיומה מוטלת על מנהל העבודה.
חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-11-16T00:00:00
פרסום: ספר החוקים, 16/11/2023, מס' חוברת 3116, עמ' 134
שמות קודמים:
Name: הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה ומקרקעי ציבור), התשפ"ד-2023
Value: בקריאה השנייה והשלישית
Name: הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023 - הארכת תקופות ודחיית מועדים בתחום התכנון והבנייה
Value: בקריאה הראשונה
תקציר:
נקבע הסדר שעניינו הארכת תקופות ודחיית מועדים לביצוע פעולות בנושאי התכנון והבנייה. כך למשל נקבעה תקופת הקפאה גורפת בכל הארץ, ותקופת הקפאה ארוכה יותר ביישובים שפונו בשל המצב הביטחוני המיוחד, אשר במסגרתן, אם חלה תקופה שנקבעה לפי הוראות חוק מסוימות המצוינות בחוק זה, לא יבואו הימים שבתקופת ההקפאה במניין הימים של התקופה האמורה. כמו כן, ניתנה סמכות ליושב ראש מוסד תכנון להורות על הארכת תקופה המוגדרת בחוק או להורות על דיון בהתנגדות שהוגשה לאחר תום המועד להגשת התנגדות לפי כל דין, אם סבר שיש לכך הצדקה בשל המצב הביטחוני המיוחד. בנוסף, הוראות פקיעה של תכנית שחלה בתקופה של 5 חודשים מיום כ"ב בתשרי התשפ"ד (7 באוקטובר 2023), יידחה מועד פקיעת התכנית בשישה חודשים. עוד נקבע כי ועדה מקומית עצמאית שהסמכתה הסתיימה בתקופה שמיום י"ד באב התשפ"ג (1 באוגוסט 2023), תוארך הסמכתה לתקופה של שנה.
נוסף על כן, נקבע הסדר בהוראת שעה למשך שנה, במסגרתו במידה וועדה מקומית לא החליטה בבקשה להיתר בתוך 90 ימים ממועד קליטתה, בהינתן תנאים מסוימים הבקשה תעבור לדיון בוועדת הערר, לה יהיו את כל הסמכויות הנתונות לוועדה המקומית לעניין זה.
חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-19T00:00:00
פרסום: ספר החוקים, 15/11/2023, מס' חוברת 3114, עמ' 124
שמות קודמים:
Name: הצעת חוק קיום דיונים בהיוועדות חזותית בהשתתפות עצורים, אסירים (הוראת שעה – חרבות ברזל), התשפ"ד-2023
Value: בקריאה השנייה והשלישית
Name: הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023
Value: בקריאה הראשונה
תקציר:
לתקופת זמן של חודש עד ל-18 בדצמבר 2023 או עד לתום תקופת תוקפה של ההכרזה על מצב מיוחד בעורף, לפי המוקדם, יהיה ניתן לקיים דיוני מעצר בעבירות ביטחון, דיוני הקראה ודיון שאינו דיון פלילי שהוא צד בו או שנדרשת נוכחותו של העציר או האסיר, בבתי המשפט ובבתי הדין שלא בנוכחות עצורים ואסירים אלא בהשתתפותם בהיוועדות חזותית. ואולם, כל זמן שלא התקיים דיון בהשתתפות פיזית של האסיר או העציר הארכת המעצר תהיה לשבועיים בלבד. כמו כן, נקבעו הוראות על אופן קיומו של דיון בהיוועדות חזותית כגון מיזעור הפגיעה בעצור או באסיר, חובת נוכחות סניגורו של העצור בדיון, תירגום בידי מתורגמן, עריכת התאמות בעניינו של עצור או אסיר עם מוגבלות ועוד.
חוק הענקת אזרחות כבוד לחללי מערכות ישראל, התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-11-16T00:00:00
פרסום: ספר החוקים, 16/11/2023, מס' חוברת 3115, עמ' 132
שמות קודמים:
Name: הצעת חוק הענקת אזרחות כבוד לחללי מערכות ישראל, התשפ"ד-2023
Value: בקריאה השנייה והשלישית
Name: הצעת חוק אזרחות כבוד לחללי מערכות ישראל, התשפ"ד-2023
Value: בקריאה הראשונה
תקציר:
נקבע כי שר הפנים, בהמלצת שר הביטחון, יעניק אזרחות כבוד של מדינת ישראל לחלל מערכות ישראל שבמועד פטירתו לא היה אזרח ישראלי. 
עוד נקבע כי במידה והורה, בן זוג, ילד או אח של חלל שהוענקה לו אזרחות כבוד יגיש בקשה לשר הפנים לבטלה, שר הפנים יעשה כן כך שיראוה כאילו לא ניתנה כלל.
חוק הארכת תקופות (הוראת שעה – חרבות ברזל) (אומנה לילדים), התשפ"ד-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-11-14T00:00:00
פרסום: ספר החוקים, 14/11/2023, מס' חוברת 3111, עמ' 116
שמות קודמים:
Name: הצעת חוק הארכת תקופות (הוראת שעה – חרבות ברזל) (אומנה לילדים), התשפ"ד-2023 
Value: בקריאה השנייה והשלישית
Name: הצעת חוק הארכת תקופות ודחיית מועדים (הוראת שעה – חרבות ברזל) (החלטות מינהליות ופעולות כלפי רשות ציבורית, אומנה לילדים, תקופות כהונה, תאגידים, בתי דין מינהליים ותכנון ובנייה), התשפ"ד-2023 - הארכת תקופות ודחיית מועדים לפי חוק אומנה לילדים
Value: בקריאה הראשונה
תקציר:
חוק זה קובע כי במקרים שבהם האריך המפקח הארצי על האומנה את תקופת שהייתו של ילד באומנת חירום בשלושה חודשים נוספים לפי הוראות סעיף 62 לחוק האומנה לילדים, התשע"ו-2016, והיום האחרון של הארכת תקופת השהייה כאמור חל בתקופה של שלושה חודשים שתחילתה ביום 7 באוקטובר 2023, יהיה המפקח הארצי על האומנה, בהתייעצות עם גורמי המקצוע ומטעמים מיוחדים שיירשמו, רשאי להאריך את תקופת השהייה של הילד באומנת החירום בתקופה נוספת שלא תעלה על שלושה חודשים נוספים. כל זאת בלי לגרוע מחובת המפקח הארצי על האומנה לפעול במהירות הראויה בהתאם לנסיבות העניין.
חוק חינוך מיוחד (הוראת שעה – חרבות ברזל) (הארכת זכאות), התשפ"ד-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החינוך התרבות והספורט
תחילה: 2023-11-14T00:00:00
פרסום: ספר החוקים, 14/11/2023, מס' חוברת 3112, עמ' 118
שמות קודמים:
Name: הצעת חוק חינוך מיוחד (הוראת שעה – חרבות ברזל) (הארכת זכאות), התשפ"ד-2023 
Value: בקריאה הראשונה
תקציר:
החוק קובע בהוראת שעה כי זכאות לשירותי חינוך מיוחדים של תלמיד שנקבעה על ידי ועדת זכאות ואפיון או יל ידי ועדת השגה בשנות הלימוד תשפ"א-תשפ"ג, תוארך בשנה נוספת בלא צורך בקיום דיון חוזר בוועדה; זאת מבלי לגרוע מהסמכות לקיים דיון חוזר בוועדה לגבי התלמיד אם הוגשה בקשה לעשות כן, לרבות ע"י ההורים. עוד נקבע סייג לפיו יתקיים דיון חוזר בעניינם של תלמידים שנקבעה להם זכאות בשנים התשפ"ב-התשפ"ג, אם תום תקופת הזכאות המקורית הוא לקראת מעבר בין שלבי הגיל (מגן חובה לבי"ס יסודי, מיסודי לחטיבת הביניים או מחטיבת הביניים לחטיבה העליונה). החוק מחייב את משרד החינוך, ככל הניתן, להודיע להורים בתוך חודש מתחילתו על תקופת הארכת הזכאות, הזכות לבקש דיון חוזר ודרך הגשת הבקשה לדיון חוזר.